"No havia felicitat mai tants aniversaris" - Ajuntament de Riba-roja d'Ebre
“No havia felicitat mai tants aniversaris”
No havia felicitat mai tants aniversaris en un mes i, si m’arriben a dir fa dos mesos que faria això, m’hagués semblat surrealista, quasi com viure en un conte de Pere Calders. Quan marxo de casa, la iaia em pregunta quin riba-rojà fa anys avui, i quan torno em trobo molts cops gent que torna de fer la compra i em pregunta: A qui has felicitat avui, nena? M’imagino a les famílies fent el dinar o a la canalla fent manualitats i que, de repent, senten el pregó, deixen de fer el que fan i obren les finestres per saber quina musica sona avui o qui es fa un any més gran. Veig que a la gent li agrada la iniciativa, també és una forma de passar una estona divertida col·lectivament i dedicar-li un minut als veïns en el seu dia especial. El dia que s’acabi el confinament trobaré a faltar felicitar a la gent del poble per la megafonia local perquè ara que se’ns han trencat totes les rutines de cop, jo n’he agafat una de nova i cada dia tinc un motiu alegre per aixecar-me. En aquest mes de confinament, fins al dia d’avui hem felicitat a 34 riba-rojanes i riba-rojans: Carles Hidalgo, Pau Sanchez, Trini Navarro, Beth Sallent, David Garcia, Ferrn Rufat, Joel Sangrà, Magda Castellví, Roser Gay, Lucas Hernandez, Roger Franquet, Pili Griso, Joana Bagés, Eva Viol, Domingo Sotillo, Ramon Garcia, Beth Aparicio, Ramon Codony, Maricel Muñoz, Neus Blanch, Adrià Cid, Gifré Cid, Imma Esteve, Musta Azdad, Jordi Castellví, Julia Garcia, Tomás Rebollo, Pili Claramunt, Sonia Arbonès, Marc Llop, Sisco Calvente, Maria Pereira, Mari Romero i Petra Redondo; ni tots valtres, ni la resta, us oblidareu d’aquest aniversari. Apa, a continuar!
“L’hora del vermut” Ajuntament i Sagessa acorden suspendre el conveni de la llar d’infants municipal...